als_Latn dik_Latn sna_Latn
Puna e Fatos Lubonjes, pjesmarres ne Stemperando 2015
18 Artiste Shqipetare ne Bienalen e Torinos "Stemperando" 2015
Te enjten, 5 shkurt do të përurohet zyrtarisht edicioni i gjashtë i Bienales Ndërkombëtare të veprave të artit në letër "Stemperando" i cili ka në program ekspozime të veprave të artitëve pjesëmarrës në tre qytete: Torino, Tiranë, Romë, duke u përmbajtur në secilin qytet në linjat dhe karakteristikat e saj artistike.
Biblioteka Kombëtare Universitare e Torinos do të presë etapen e parë të bienales, e cila ka lindur në Qytetin e Italise, Spoleto në vitin 2003 ne bashkepunim me Festivalin e dy botëve. Më pas, punimet do të transferohen në Tiranë ne kryeqytetin Shqiptar dhe veprat do të ekspozohen në Muzeun Historik Kombëtar të Shqipërisë. Në mbyllje, ekspozita do të paraqitet për publikun artdashës në Romë, në Muzeun e Vjetër Villa Doria Pamphili, ku do të bëhet edhe mbyllja bienales.
"Stemperando" është një evenimet me rëndësi të madhe në botën e artit pamor, i pritur nga publiku dhe mediat dhe ka si bosht kryesor që në origjinë të tij, propozimin e artistëve bashkëkohorë të moshave dhe prejardhjeve gjeografike të ndryshme të cilët kanë si pikë të përbashkët mes tyre përdorimin e letrës, një prej materialeve më të rafinuar në art. Përveç kësaj, ky edicion është pasuruar nga një seksion historik ku mund të vizitohen veprat e mjeshtrave të mëdhenj të shekullit të njëzetë. Stemperando mban karakterin shëtitës që e lejon të mbërrijë në një numër të lartë vizitorësh të rritur numrin e vizitorëve që lëvizin në tre qytetet (dy kryeqyteteve si Roma e Tirana dhe një kryeqytet të kulturës si Torino).
Ky edicion i gjashtë është kuruar nga Prof. Anselmo Villata, ndërsa pjesmarrja e Shqipërisë si vend i ftuar kurohet nga artisti Alfred Milot Mirashi. Pjesmarrja e artistëve shqiptarë është sponsorizuar dhe organizuar nga Instituti Kombëtar i Artit Bashkëkohor, në bashkëpunim me Bibliotekën Kombëtare Universitare të Torinos, Muzeu Historik Kombëtar të Shqipërisë dhe Muzeu Villa Vecchia Villa Doria Pamphili.
Ky edicion i bienales do të ketë edhe katalogun e tij prej 160 faqesh ku do të prezantohen të gjitha punët e ekspozuara, shënimet biografike të artistëve pjesëmarrës, tekstet kritike nga Anselmo Villata dhe Alfred Milot Mirashi, nga Instituti Kombëtar i Artit Bashkëkohor, Gjithashtu në të do gjeni edhe ndërhyrjet dhe prezantimet e Drejtori i Bibliotekës Kombëtare Universitare e Torinos, Andrea De Pasquale, ato të Drejtorit të Muzeut Historik Kombëtar të Shqipërisë, Melsi Labi, Ministres së Kulturës së Shqipërisë, Mirela Kumbaro Furxhi dhe të Ambasadorit të Italisë në Shqipëri, Neritan Çeka.
Në këtë bienale të Torinos vendi i ftuar i nderit i të këtij edicioni të gjashtë është Shqipëria, me pjesemarrjen e 18 artistëve përfaqësues të mjedisit të tyre kulturor, duke treguar aktivitetet e mahnitshme dhe vitalitetin artistik të Bienales së Torinos e cila do të garantojë të drejtën e shikimit dhe në të njëjtën kohë të lejojë një audiencë të gjerë për të marrë në kontakt me artin bashkëkohor të këtij kombi në qendër të Mesdheut.
Ekspozita gëzon patronazhin e: INAC, Instituti Kombëtar të Artit Bashkëkohor , Drejtorisë së Përgjithshme dhe Institutit të Trashëgimisë Kulturore, Rajonit Piemonte, Ministrisë së Kulturës së Shqipërisë; Ambasadës së Republikës së Shqipërisë në Itali, Muzeut Historik Kombëtar të Shqipërisë dhe Muzeut Villa Doria Pamphili Villa Vecchia.
Artistet e ftuar
Për seksionin ndërkombëtar:
Alberto Biasi, Alberto Brusa,Gao Yang. Paolo Conti, Graham Guerra, Kivanc Gulhan, Ali Herischi, Jiang Shanqing, Susan Leyland, Paul Marazzi, Carlo Mazetti, Xavier Medina Campeny, Sofia Michaeledes, Azad Nanakeli, Qiu Yi, Xue Ran Mei, Claudio Sacchi, Michael Stanzione, Martin Streitenberger, Andreas Tomblin, Jorrit Tornquist, Lucio Trizzino;
Për seksionin historik:
Georges Braque, Francesco Casorati, Enrico Colombotto Red, Samo Koler, Riccardo Licata, Umberto Mastroianni, Franc Oldering, Mario Schifano, James Soffiantino, Alberto Sauces.
Shqipëria:
Artistët që prezantojnë Shqipërinë në këtë Bienale janë : Albien Alushaj, Helidon Haliti, Ardian Isufi, Pjeter Koleci, Beskida Kraja, Gjon Jon Kraja, Vladimir Llakaj, Fatos Lubonja, Ormira Lulani, Alban Met-hasani, Alkan Nallbani, Andi Nallbani, Admir Pervathi, Parlind Prelashi, Agron Rushiti, Alberto Saka, Helidon Xhixha, Armand Xhomo.
Tags:
Alfred Milot Mirashi,
artistet shqiptar,
Stemperando 2015
als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn als_Latn srd_Latn als_Latn als_Latn mos_Latn tur_Latn als_Latn spa_Latn